Toni Wirtanen

Toni Juhana Wirtanen (født 4. april 1975 i Heinola) er en finsk sanger, gitarist og låtskriver i rockegruppen Apulanta. Wirtanen er også kjent for å ha skrevet sanger for den finske pop- og rocksangeren Irina Saari.

Wirtanens familie flyttet til Salo da han var knapt ett år gammel. Faren døde av hjerneblødning da gutten var 12 år gammel, hvorpå familien flyttet tilbake til Heinola. Wirtanen grunnla punk- og rockegruppen Apulanta, «kunstgjødsel», sammen med Antti Lautala i 1991. Da Apulanta fikk sitt kommersielle gjennombrudd, oppgav han sine universitetsstudier i informatikk, og viet seg fullt til musikken. Wirtanen har også en fortid fra metalgruppen Von Krom sammen med Emppu Vuorinen.

Wirtanen har også medvirket i flere finske filmer, deriblant i Lång het sommar (Pitkä kuuma kesä). Der spiller han Lärssi, som er lederen og sangeren i skolebandet The Vittupäät. Han har vært dommer i The Voice of Finland siden den syvende sesongen.

Wirtanen er, som sin far før ham, reserveoffiser med grad av korporal. Han er medforfatter av et tobindsverk om vinterkrigen (1939–1940) og den finske fortsettelseskrigen (1941–1944).

Referanser

Eksterne lenker 
 
 
 

Finske gitarister
Finske sangere
Personer fra Heinola